kardosdrur/scandi-wiki huggingface dataset:
Heger

Heger er en dansk borgerslægt, der især har fostret mange skuespillere.

Slægtens første væsentlige mand var Peder Heger, der var møller på Københavns volde og far til Stephan Pedersen Heger, brygger og rådmand i København. Dennes søn, konferensråd, assessor i Den kongelige Landsoverret samt Hof- og Stadsret Hans Heger (1747-1819), og Anna Louise født Drewsen (1751-1799) var forældre til skuespiller Jens Stephan Heger (1769-1855), bibliotekar Carl Heger (1771-1836) og forfatter Karen Margrethe "Kamma" Heger, gift Rahbek (1775-1829), gift med Knud Lyne Rahbek. Stephan Heger var gift med skuespillerinde Ellen "Eline" Maria Heger, født Smidth (1774-1842) og far til skuespiller Elisabeth "Elise" Frederikke Margrethe Heger, gift Holst (1811-1891), gift med Wilhelm Holst.

Konsul Enrique Carlos Flindt Heger var far til arkitekt Jarl Gustav Heger (1929-1998).

Skuespiller og teaterdirektør Carl Heger, født Johansen (1910-2002) var søn af godsejer Niels Frederik Johansen og fraskilt hustru Edle Henriette Heger og antog moderens navn. Han var far til filmfotograf Henrik Heger (1940-1996).

Litteratur 
 Elith Reumert: En Raceslægt, 1917.
 J.C.L. Lengnick: Genealogier over adelige og borgerlige Familier, 2. samling II (Drewsen).

Kilder 
 Dansk Biografisk Leksikon

 
Slægter fra Danmark
Århus Ishockey Klub

Århus Ishockey Klub var en ishockeyklub i Aarhus, som eksisterede fra 1991 til 2008, med hjemmebane i Aarhus Skøjtehal. Klubben blev stiftet, da ishockeyafdelingen i IK Skovbakken blev udskilt i en selvstænding forening. Klubbens bedste hold spillede i den næstbedste danske række og var i flere tilfælde med i oprykningsspillet til Eliteserien og Superisligaen uden dog nogensinde at opnå oprykning til den bedste danske række.

Klubben blev opløst i 2008. Senere samme år blev der oprettet en ny klub som erstatning for den lukkede: Ishockey Klubben Aarhus.

Eliteambitioner 

Selskabet Århus Eliteishockey blev stiftet i sæsonen 2004-05 med det formål at overtage førsteholdet i klubben i en elitesatsning, der skulle bringe holdet op i Superisligaen. Udenlandske spillere blev hentet ind til at forstærke holdet, men det viste sig imidlertid, at projektet ikke var bæredygtigt, selvom der satsningen blev støttet af de øvrige jyske klubber og Danmarks Ishockey Union. I holdets første sæson i 1. division blev holdet slået ud i grundspillet, og i den efterfølgende sæson blev holdet trukket ud af turneringen på et tidligt stadie på grund af organisatoriske problemer. Et nyt forsøg blev gjort i sæsonen 2006-07, men klubbens danske spillere var nu blevet splittet, og den ene halvdel dannede sit eget hold, Team Crocodiles Århus, så der denne sæson var to Århus-hold i 1. division. Det blev enden på elitesatsningen for Århus Eliteishockey, og Team Crocodiles Århus overtog alle holdets spillere, herunder de udenlandske spillere.

Samtidig med at satsningen i Århus Elitehockey-regi ebbede ud, opstod Team Århus Ishockey. Det var et projekt, hvor fonden Proventura sammen med Århus IK og Team Crocodiles forsøgte at skabe en ny seriøs elitesatsning, der skulle munde ud i deltagelse i Superisligaen 2007-08 – et mål de dog ikke nåede trods ihærdige forsøg på at rejse de fornødne midler. I en happening klædte elitespillerne sig ud som tiggere og samlede penge ind i byens gader, men alt i alt blev der altså ikke indsamlet nok til en plads i den bedste liga. Sportsligt havde den nye konstruktion imidlertid succes, idet holdet nåede helt frem til finalen i 1. division i 2006-07, hvor det imidlertid tabte til Hvidovre IK i tre kampe. Den følgende sæson gjorde man et nyt forsøg, selvom holdet denne sæson ikke var godt nok til endnu en finaleplads. Sidst på sæsonen blev det dog offentliggjort, at Det Faglige Hus og Kristelig Fagbevægelse begge ville lægge et sponsorat i millionklassen til oprettelsen af en overbygning på Århus IK, således at man muligvis allerede fra sæsonen 2008-09 ville kunne stille hold i den bedste række. Det var imidlertid ikke nok til en ligasatsning, så endnu en gang kuldsejlede eliteplanerne for århusiansk ishockey.

Kilder 
 Michael Søvsø: Fra pionerånd til verdensklasse - Danmarks Ishockey Union i 60 år (2009)

Ishockeyklubber i Danmark
Ishockey Klub
Etableret i 1991
Ophørt i 2008
Ramciel

Ramciel eller Ramshiel er en by i Sydsudan, der vil blive landets fremtidige hovedstad. Juba ophører dermed med at være hovedstad, og Ramciel, der ligger tættere på det nye lands geografiske midtpunkt, bliver landets politiske centrum.  Den ligger cirka 200 kilometer nord for Juba på den vestlige bred af den Hvide Nil.

Etymologi 
"Ramciel" er et Dinka-navn og betyder: "centralt mødested".

Kilder 

Byer i Sydsudan
De danske Vaabenbrødre

De danske Vaabenbrødre var en dansk forening af krigsveteraner fra de slesvigske krige. Foreningen blev stiftet 1859 af veteraner fra Treårskrigen og var i hele sin levetid kun åben for personer, der havde deltaget i de to krige. Derfor fik foreningen også en naturlig udløbstid, og i 1930 blev foreningen slået sammen med De samvirkende danske Forsvarsbroderselskaber. Den sidste våbenbroder (dvs. medlem af selskabet) døde i 1941 og året efter ophørte selskabet. Den første afdeling blev grundlagt i Aarhus 1. oktober som Vaabenbrødreforeningen for Aarhus og Omegn, og 31. oktober blev foreningen i Horsens oprettet. Siden fulgte lokalafdelinger i mange danske byer.

Historie 
Foreningens formål var via kontingentbetaling at opbygge en formue, der kunne anvendes på broderlig hjælp, såsom understøttelse under sygdom, begravelseshjælp, billige lån og desuden social understøttelse i tilfælde af trang. Også hustruer og enker kunne modtage hjælp. Senere blev adgangen til selskabet yderligere begrænset. Selskabet vedtog på en generalforsamling, at fra 1876 kunne ingen veteraner, som endnu stod uden for selskabet, indmelde sig i selskabet som nydende medlemmer og få andel i selskabets ydelser.

Våbenbrødrenes gennemsnitsalder var 1. april 1934 nået op på 93½ år, og derfor havde medlemmerne allerede på generalforsamlingen den 16. og 17. juni 1927 vedtaget, at når den tid oprandt, hvor de ikke længere selv at kunne varetage administrationen af våbenbrødreselskabet, skulle ledelsen af disse og tilsynet med midlerne overgå til bestyrelsen for De samvirkende danske Forsvarsbroderselskaber, der var blevet oprettet som soldaterforening i 1905. Dette skete den 1. januar 1930, idet administrationen overgik til et tilsynsråd, som bestod af 2 repræsentanter for våbenbrødrene og 3 for forsvarsbrødrene. Formanden for De samvirkende danske Forsvarsbroderselskaber, folketingsmand, forpagter Johannes Ulrich, blev tilsynsrådets første formand. Først i 1942 blev De danske Vaabenbrødre dog helt nedlagt.

Samtidig besluttede medlemmerne, at når alle våbenbrødrene og alle enker var døde, skulle eventuelt resterende midler samles i et legat: "De danske Vaabenbrødres Mindelegat", hvis renter årligt skulle tjene til understøttelse af veltjente militære af land- & søværn, fortrinsvis forsvarsbrødre.

I nogle byer fik foreningen en markant tilstedeværelse. Således opførtes 1876 Vaabenbrødrenes Stiftelse i Næstved ved arkitekt Charles Abrahams. Afdelingen i Næstved var grundlagt 30. marts 1862 og stiftelsen kom til 13. marts 1870.

Komponisten Carl Lumbye skrev en Vaabenbrødre Marsch til selskabet.

Formænd 

 Wilhelm Holst
 Poul Egede Glahn
 Theodor Freiesleben

Litteratur 
 Selskabet "De danske Vaabenbrødre" 1859-1884, 1884.
 J. Jensen, Selskabet De danske Vaabenbrødre, 1910.
 Selskabet de danske Vaabenbrødre for Horsens og Omegn 31te Oktober 1859 – 1909, 1909.

Se også 
 Militær forening

Referencer

Kilder 
 Historie hos De samvirkende danske Forsvarsbroderselskaber 
 Om Vaabenbrødrenes Stiftelse i Næstved 

Våbenbrødre
Etableret i 1859
Ophørt i 1942
Treårskrigen
2. Slesvigske Krig
Hæren
Våbenbrødre
H.C. Glahn

H.C. Glahn er det anvendte navn om flere personer:

 H.C. Glahn (missionær) (Henrik Christopher Glahn, 1738-1804) – dansk missionær og præst
 H.C. Glahn (arkitekt) (Henrik Christoffer Glahn, 1850-1931) – dansk arkitekt
Henrik Glahn

Henrik Glahn er navnet på flere personer:

 Henrik Glahn (officer) (1827-1886) – dansk officer
 Henrik Glahn (musikforsker) (1919-2006) – dansk musikforsker og organist, professor, dr.phil.
 H.C. Glahn (missionær) (Henrik Christopher Glahn, 1738-1804) – dansk missionær og præst
 H.C. Glahn (arkitekt) (Henrik Christoffer Glahn, 1850-1931) – dansk arkitekt
Sehested

Sehested har flere betydninger:

 Sehested er det danske navn for tyske kommune og   landsby Sehestedt i  Amt Hüttener Berge i den østlige del af Kreis Rendsborg-Egernførde i Slesvig-Holsten.
 Sehested Gods – en herregård i ovennævnte by
 Slaget ved Sehested – et slag i 1813 under Napoleonskrigene, der fandt sted ved ovennævnte by
 Sehested (adelsslægt) –  en dansk adelsslægt
Quantico

Quantico er en by i Prince William County beliggende i Washington Metropolitan Area. Den er helt omgivet af Marine Corps Base Quantico på tre sider og Potomac-floden på den fjerde. Quantico er beliggende syd for udmundingen af Quantico Creek på Potomac. Byen har  indbyggere.

Quantico er stedet for en af de største US Marine Corps baser i verden, (MCB Quantico). Basen er det sted, hvor Marine Corps Combat Development Command og HMX-1 (den præsidentielle helikopter eskadrille) ligger.

Det amerikanske Drug Enforcement Administration trænings akademi, FBI Academy, FBI Laboratory, og Naval Criminal Investigative Service hovedkvarter ligger på basen. En kopi af Marine Corps War Memorial står ved indgangen til basen. (Originalen står i den nordlige ende af Arlington National Cemetery.)

Fra 2008 er borgmesteren Iris Tharp. Der er også et byråd.

Geografi 
Quantico er på 38°31'19" North, 77°17'23" West (38.521871, −77.289757). Ifølge United States Census Bureau, Byen har et samlet areal på 0,1 square miles (0,3 km2), hvoraf, 0,1 square miles (0,3 km2) af det er jord, og ingen af områderne er dækket af vand.

klima 
Quantico har et fugtigt subtropisk klima (Köppens klimaklassifikation Cfa).

Demografi 
Som af tællingen  fra 2000, der er 561 mennesker, 295 husstande, og 107 familier, der bor i byen. Befolkningstætheden er 7,811.2 indbyggere pr kvadratkilometer (3,015.9 / km2). Der er 359 boliger med en gennemsnitlig tæthed på 4,998.6 pr square mile (1,930.0 / km2).

Racemæssig sammensætning 
Den racemæssige sammensætning er 51,32% hvide, 20,32% African American, 10,16% asiatisk, 5,53% spansk eller Latino, 0,36% Native American, 2,32% fra andre racer, og 5,53% fra to eller flere racer.

Referencer

Eksterne henvisninger 

 Prince William County Government
 Dumfries Magisterial District Supervisor

Byer i Virginia
H.A. Rømeling

Henry Adolf Rømeling (født 15. januar 1890 i Odense, død 3. januar 1954) var en dansk farmaceut og fabrikant.

Han var søn af chefen for Grænsegendarmeriet, oberstløjtnant Emil Rømeling, og hustru Louise f. Dahlstrøm, tog præliminæreksamen i Kolding 1906, var dis­cipel på Løveapoteket i København 1906-10 og blev cand.pharm. 1912 og ansat på Løve­apoteket samme år. Rømeling overflyttedes 1915 til den til Løveapoteket knyttede virksom­hed Løvens kemiske Fabrik og blev i 1920 direktør for denne, hvilket han var til sin død i 1954.

Rømeling var Ridder af Dannebrog og af en række udenlandske ordener, medlem af Komiteen og kasserer for IV internationale Kongres for Rednings­væsen 1934, medlem af repræsentant­skabet for Det gjensidige Forsikringsselskab "Danmark" fra 1938, formand for Medicinalfabrikantforeningen fra 1939, medlem af bestyrelsen for Akts. Serum Export Compagniet, af det af Det erhvervs­økonomiske Råd nedsatte Medicinalnævn, af bestyrelsen for Dansk Adels Forbund 1940, af bestyrelsen for Sel­skabet til Erhvervsfremme og for I/S Chemicrom og blev medlem af Dansk Ingeniørforening 1943.

Han blev gift 1919 med Agnes Andersen (26. april 1890 i København – 1947), datter af ingeniør, cand.polyt. Eduard Andersen (død 1910) og hustru Anna f. Poulsen (død 1935).

Kilder 
 Kraks Blå Bog 1949

Riddere af Dannebrog
H.A.
Personer i Kraks Blå Bog (afdøde)
Personer fra Odense
Danskere i 1900-tallet
Apotekere fra Danmark
Fabrikanter fra Danmark
Foreningsformænd fra Danmark
Kasper Kurland

Kasper Kurland (født 29. april 1978) er en dansk fodboldtræner, der er cheftræner for FC Nordsjælland's U19 trup.

Han er en rigtig klubmand, der har været medlem af Akademisk Boldklub siden han var fem år. 

Kurland blev i 2010 forfremmet til cheftræner i Akademisk Boldklub, hvor han tidligere var U19-træner. Efter en dårlig start på sæsonen 2012/13 med én uafgjort kamp og tre nederlag, blev Kurland fyret den 13. august 2012.

Klubber som spiller 
 Akademisk Boldklub U-19
 Jødisk Idrætsforering Hakoah

Klubber som træner 
 2007-2008 : New York Red Bulls (ungdomstræner)
 2008-2008 : Akademisk Boldklub U-17
 2008-2010 : Akademisk Boldklub U-19
 2010-2012 : Akademisk Boldklub
 2013- : FC Nordsjælland U-17

Referencer 

Fodboldtrænere fra Danmark
Fodboldtrænere for Akademisk Boldklub
Vienna

Vienna kan henvise til flere stednavne:

 Wien - Vienna er det engelske navn for den østrigske hovedstad

 Canada
 Vienna, Ontario

 Frankrig
 Vienne, Isère

 USA
 Vienna, Alabama
 Vienna, Georgia
 Vienna, Galena, Idaho
 Vienna, Illinois
 Vienna, Indiana
 Vienna, Indianapolis, Indiana
 Vienna, Louisiana
 Vienna, Maine
 Vienna, Maryland
 Vienna Township, Genesee County, Michigan
 Vienna Township, Montmorency County, Michigan
 Vienna Township, Minnesota
 Vienna, Missouri
 Vienna, New York
 Vienna, Ohio
 Vienna, South Dakota
 Vienna, Virginia
 Vienna, West Virginia
 Vienna, Wisconsin
Gyde Spandemager

Gyde Spandemager (død i november 1543) var en påstået dansk heks. Hun var en af de første kvinder henrettet for trolddom i Danmark og i Skandinavien.

I 1543 udrustede kong Christian III af Danmark en orlogsflåde på 40 skibe for at jage en hollandsk flåde væk fra kysten af Norge og tilbage til Holland. Ud for Helsingør havnede flåden i vindstille og hele projektet mislykkedes. Den manglende vind blev Gyde anklaget for, hun skulle have samlet en gruppe hekse i en dal uden for byen, hvor de forheksede skibene. Gyde blev anholdt og afhørt under tortur.

Eksterne henvisninger 
 http://runeberg.org/herrghal/0043.html

Danskere i 1500-tallet
Personer henrettet ved brænding
Personer henrettet for hekseri
Henrettede personer fra Danmark
Hekseprocesser i Danmark
Matthias Rosenvinge

Matthias Rosenvinge (2. november 1655 i Odense – 12. april 1714 på Ørbæklunde) var en dansk landsdommer.

Han blev født uden for ægteskab; faderen var rådmand i Odense Henrik Jørgensen Rosenvinge, moderen Mette Mule, datter af dr.med. Jens Mule. 1671 blev han lyst i kuld og køn, blev 1674 student fra Odense Katedralskole, hvorpå han studerede nogle år i København, indtil han 1678 drog udenlands (1679 blev han immatrikuleret i Leiden). 1684 udnævntes han til sekretær i Danske Kancelli, blev 1688 assessor i Hofretten og fik 1694 befaling til at udføre de ved retten faldende sager i generalprokurørens og generalfiskalens sted; 1692 var han blevet vicelandsdommer med successionsret som landsdommer på Fyn og Langeland og udnævntes 1698 til generalfiskal; 1713 blev han landsdommer, men døde allerede 12. april 1714 på herregården Ørbæklunde, som han 1689 havde købt.

Rosenvinge ægtede 13. juni 1687 Anne Margrethe Wulf (født i København 12. oktober 1665, død 4. marts 1752), datter af assessor Johan Wulf og Margrethe Eliger.

Kilder 
 C.E.A. Schøller, "Matthias Rosenvinge", i: C.F. Bricka (red.), Dansk Biografisk Lexikon, København: Gyldendal 1887-1905.

Generalfiskaler
Landsdommere fra Danmark
Godsejere fra Danmark
Personer fra Odense
Personer i Dansk Biografisk Leksikon
Danskere i 1600-tallet
Danskere i 1700-tallet
Matthias
Dommere i Hofretten (Danmark)
B-VM i håndbold 1983 (mænd)

B-Verdensmesterskabet i håndbold for mænd 1983 var det fjerde B-VM i håndbold for mænd, og turneringen med deltagelse af 12 hold afvikledes i Holland i perioden 25. februar – 6. marts 1983. Turneringen fungerede som den europæiske kvalifikation til den olympiske håndboldturnering i 1984, og holdene spillede om to ledige pladser ved OL. I forvejen havde seks europæiske hold som følge af deres placering ved VM i 1982 sikret sig adgang til OL: Sovjetunionen, Jugoslavien, Polen, Danmark, Rumænien og DDR.

Turneringen blev vundet af Ungarn foran Tjekkoslovakiet, og de to hold kvalificerede sig dermed til OL. Efterfølgende meldte fem af de kvalificerede hold afbud til OL, og de blev erstattet af de fem hold, der endte på tredje- til syvendepladsen ved dette B-VM: Vesttyskland, Sverige, Schweiz, Spanien og Island.

Holdene, der sluttede som nr. 9-12, rykkede ned i C-VM.

Resultater 

De 12 deltagende hold var inddelt i tre grupper med fire hold i hver, og i hver gruppe spillede holdene en enkeltturnering alle-mod-alle. De tre gruppevindere og tre -toere gik videre til finalegruppen om placeringerne 1-6, mens de øvrige seks hold spillede videre om 7.- til 12.-pladsen.

Indledende runde

Gruppe A

Gruppe B

Gruppe C

Finalerunde

Placeringsrunde

Samlet rangering

Kilder / eksterne henvisninger 
 World Handball Archive – Men Handball World Championship 1983 Group B Netherlands

Noter 

Håndbold i 1983
VM i håndbold
Jahn-Teller-effekten

Jahn-Teller-effekten, også kaldet Jahn-Teller-forvrængningen, eller Jahn-Teller-teorien, beskriver den geometriske forvrænginge af uliniære molekyler i visse situationer. Denne elektroniske effekt er opkalt efter Hermann Arthur Jahn og Edward Teller, som ved at bruge gruppeteori, beviste at uliniære degenererede molekyler ikke kunne være stabile.   Overordnet fastslår teorien, at enhvert uliniært molekyle med en degenereret elektronisk grundtilstand vil gennemgå en geometrisk forvrængning som fjerner dets degeneration, fordi forvrængning sænker den totale energi i komplekset.

Noter 

Kemiske forbindelser
Uorganisk kemi
Anders Samsing

Anders Samsing (2. december 1672 i Ramme, Ribe Stift – 13. marts 1751) var en dansk præst og personalhistoriker.

Han var født i Ramme, hvor faderen, Peder Andersen Samsing, var præst; moderen hed Ane Hansdatter Juul. Efter skolegang flere steder, sidst i Sorø Akademi, blev Samsing student 1692, men måtte på grund af fattigdom forlade universitetet efter et års forløb og blive huslærer. Han tog dog 1696 teologisk attestats. 1701-07 øverste hører og kantor på Herlufsholm. Derefter på 4. år dansk og tysk præst på St. Thomas i Vestindien; endelig 1714 kaldet til sognepræst i Kølstrup og Agedrup på Fyn, i hvilken stilling han døde 13. marts 1751. Han roses højlig for sin "Lærdom, Dyd og ypperlige Hukommelse", og han var en flittig personalhistoriker, af hvis arbejder en del endnu findes i offentlige og private håndskriftsamlinger. Prøver af hans samlinger til Fyns præstehistorie er meddelte i Ny kirkehistoriske Samling, VI. 1714 havde han ægtet Barbara Sørensdatter Ballov (død 1725).

Kilder 
 H.F. Rørdam, "Anders Samsing", i: C.F. Bricka (red.), Dansk Biografisk Lexikon, København: Gyldendal 1887-1905.
 Treschow, Danske Jubel-Lærere, s. 233 ff.
 Samlinger til Fyens Historie og Topographie, V, 346 ff.

Præster fra Danmark
Genealoger fra Danmark
Personer i Dansk Biografisk Leksikon
Danskere i 1600-tallet
Danskere i 1700-tallet
Dansksprogede forfattere fra Danmark
Østprovinsen (Kenya)

Østprovinsen (engelsk Eastern Province, swahili Mkoa wa Mashariki) er en af Kenyas otte provinser. Befolkningen anslås til 5.456.190 indbyggere (2008), og den har et areal på 159.891 kvadratkilometer. Den administrative hovedby er Embu. 

I provinsen ligger nationalparkerne Meru nationalpark, Mount Kenya nationalpark, Sibiloi nationalpark samt dele af Tsavo East nationalpark ogTsavo West nationalpark.

Eksterne kilder og henvisninger 

Kenyas provinser
Trofæfruen

Trofæfruen (fransk: La Potiche) er en fransk film fra 2010 instrueret af François Ozon.

Handling 
Suzanne Pujol (Catherine Deneuve) er indbegrebet af en ’trofæhustru’ (une potiche), men hun værdsættes ikke af sin mavesure mand, Robert. Han bruger sin tid på at køre familiens paraplyvirksomhed i sænk og anser sin kone for at være en ren prydgenstand. Men da arbejderne på fabrikken strejker på grund af de usle forhold, rammes Robert af et hjerteanfald og ordineres hvile. Og så må Suzanne tage over – med støtte fra sin tidligere bejler, byens borgmester Maurice (Gérard Depardieu). Hun viser sig at være en mere end almindeligt god leder, men trods hustruens succes, vil den rekonvalescente Robert ikke give afkald på sin position, og pludselig bliver kønnenes kamp meget konkret – og ekstremt underholdende.

Filmens tema 
Filmen beskriver kvindernes kamp i 70ernes Frankrig, for at få ligestilling med mænd.

Medvirkende 
 Suzanne Pujol : Catherine Deneuve
 Robert Pujol : Fabrice Lucchini
 Borgmesteren : Gérard Depardieu

Referencer

Eksterne henvisninger 
 

Franske film fra 2010
Film instrueret af François Ozon
Det Kongelige Biblioteks Have

Det Kongelige Biblioteks Have – eller Bibliotekshaven – er et haveanlæg på Slotsholmen i København. Det blev indviet i 1920 på det sted, hvor tidligere Tøjhushavnen havde ligget.

Historie 
I 1863-64 blev Christian 4.s gamle krighavn, Tøjhushavnen, tilkastet efter at have ligget ubenyttet hen i en årrække. I årene efter skød en række militære værkstedsbygninger op på den tilkastede havns område. 

I 1898-1906 opførtes tæt ved havnen en ny bygning til Det Kongelige Bibliotek efter tegninger af arkitekten Hans J. Holm, og biblioteket flyttede fra sine lokaler i Frederik 3.s gamle biblioteksbygning til den nye bygning. I 1920 anlagde havearkitekten Jens Peder Andersen og arkitekterne Thorvald Jørgensen og Johannes Magdahl Nielsen et haveanlæg foran biblioteket på det område, hvor krigshavnen tidligere havde ligget. Et lille bassin midt i haven minder den dag i dag om havnen. Endvidere er der i muren for enden af haven indmuret et par gamle fortøjringsringe fra krigshavnen.

Anlægget blev i 1923 præmieret af Foreningen til Hovedstadens Forskønnelse.

Ekstern henvisning
 Slots- og Ejendomsstyrelsens side om Det Kongelige Biblioteks Have 

 

Indre By (København)
Slotsholmen
Parker i København
Etableret i 1920
Det Kgl. Bibliotek
October (album)


October er det andet studiealbum fra den irske rockgruppe U2. Det blev udgivet i oktober 1981 på pladeselskabet Island Records. Fra albummet udkom to singler, "Fire" i juni 1981, og "Gloria" i oktober 1981. I 2008 blev albummet udgivet i en 20 års jubilæumsudgave, på standard CD; deluxe udgave med ekstra CD, og albummet på vinyl.

Numre 
Alle sange er skrevet af Bono og komponeret af U2.
 "Gloria"
 "I Fall Down"
 "I Threw a Brick Through a Window"
 "Rejoice"
 "Fire"
 "Tomorrow"
 "October"
 "With a Shout (Jerusalem)"
 "Stranger In a Strange Land"
 "Scarlet"
 "Is That All?"

27 års jubilæumsudgave 
Bonus CD
 "Gloria" (live from London)
 "I Fall Down" (live from London)
 "I Threw a Brick Through a Window" (live from London)
 "Fire" (live from London)
 "October" (live from London)
 "With a Shout (Jerusalem)" [live at BBC Session]
 "Scarlet" (live at BBC Session)
 "I Threw a Brick Through a Window" (live at BBC Session)
 "J. Swallo"
 "A Celebration"
 "Trash, Trampoline and the Party Girl"
 "I Will Follow" (live from Boston)
 "The Ocean" (live from Boston)
 "The Cry" / "The Electric Co." (live from Boston)
 "11 O'Clock Tick Tock" (live from Boston)
 "I Will Follow" (live from Hattem)
 "Tomorrow" (Common Ground Version)

Eksterne henvisninger 
 October på U2's officiele hjemmeside 

U2-album
Album fra 1981